Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: során Strasbourgban, 1981. január 28. napján kelt egyezmény kihirdetéséről szóló 1998. évi VI. törvény rendelkezéseinek
Paragraph Index: 1316

során Strasbourgban, 1981. január 28. napján kelt egyezmény kihirdetéséről szóló 1998. évi VI. törvény rendelkezéseinek tanulmányozása ad választ. A 12. cikk 2. pont szerint „egyik fél sem tilthatja vagy kötheti külön engedélyhez, a magánélet kizárólagos védelmének céljából a személyes adatoknak az országhatárokat átlépő áramlását, ha az egy másik fél területére irányul”. A törvény 4. §-a szerint az egyezményben foglaltakat 1998. február 1. napjától kezdődően kell alkalmazni. Az adatvédelmi biztos úgy foglalt állást, hogy a fentiek alapján azon személyek adatait lehet a kérésnek megfelelően átadni, akik a törvény hatálybalépése után tettek olyan nyilatkozatot, mely szerint adataikat direkt marketing célra felhasználhatják. (167/K/1999) Sajtó Ha az adatvédelmi biztos éves tevékenységét jellemezni lehetne egyik-másik adatkezelőt érintő beadványokkal, vizsgálatokkal, akkor elmondható lenne, hogy az elmúlt év egyebek mellett „a média éve” is volt. Nem lehet elégszer hangsúlyozni a sajtó felelősségét akkor, amikor az újságíró, szerkesztő személyes adatok nyilvánosságra hozásáról dönt. Az Avtv. 3. § (3) bekezdése alapján a nyilvánosságra hozatalkor kétség esetén vélelmezni kell a hozzájárulás hiányát. A jogellenes nyilvánosságra hozatal olyan súlyos sérelmet okozhat, melyet később már lehetetlen jóvátenni. Tény az is, hogy az írott és elektronikus sajtó bizonyos fokig kiváltságos helyzetben van a többi adatkezelőhöz képest, mivel az Avtv.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes